text: Fængslet efter knivstik mod nabo
  02 januar 2011 kl. 07.27
  En 39-årig mand fra Vojens er ved Retten i Sønderborg blevet varetægtsfængslet i fire uger.
  Manden kom nytårsaften i klammeri med sin nabo, som han endte med at stikke i ryggen med en kniv.
  Ved 21-tiden fredag aften udviklede nabostridigheder sig til, at den 39-årige stak den 32-årige med kniv. Først noget senere opdagede offeret, at han blødte fra et sår i ryggen.
  Den 39-årige mand erkender det faktiske hændelsesforløb.
  